CELEX: 62014CN0592
Language: fi
Date: 2014-12-19 00:00:00
Title: Asia C-592/14: Ennakkoratkaisupyyntö, jonka High Court of Justice (England & Wales), Queen’s Bench Division (Administrative Court) (Yhdistynyt kuningaskunta) on esittänyt 19.12.2014 – European Federation for Cosmetic Ingredients v. Secretary of State for Business, Innovation and Skills ja Attorney General

9.3.2015   
            
            
               FI
            
            
               Euroopan unionin virallinen lehti
            
            
               C 81/8
            
         Ennakkoratkaisupyyntö, jonka High Court of Justice (England & Wales), Queen’s Bench Division (Administrative Court) (Yhdistynyt kuningaskunta) on esittänyt 19.12.2014 – European Federation for Cosmetic Ingredients v. Secretary of State for Business, Innovation and Skills ja Attorney General
   (Asia C-592/14)
   (2015/C 081/10)
   Oikeudenkäyntikieli: englanti
   
      Ennakkoratkaisua pyytänyt tuomioistuin
   
   High Court of Justice (England & Wales), Queen’s Bench Division (Administrative Court)
   
      Pääasian asianosaiset
   
   
      Kantaja: European Federation for Cosmetic Ingredients
   
      Vastaajat: Secretary of State for Business, Innovation and Skills ja Attorney General
   
      Muut osapuolet: British Union for the Abolition of Vivisection ja European Coalition to End Animal Experiments
   
      Ennakkoratkaisukysymykset
   
   
               1)
            
            
               Onko kosmeettisista valmisteista 30.11.2009 annetun Euroopan parlamentin ja neuvoston asetuksen (EY) N:o 1223/2009 (1) 18 artiklan 1 kohdan b alakohtaa tulkittava siten, että siinä kielletään sellaisten kosmeettisten valmisteiden saattaminen yhteisön markkinoille, jotka sisältävät ainesosia tai ainesosien yhdistelmiä, jotka on testattu eläinkokeella, kun testaus suoritettiin Euroopan unionin ulkopuolella kolmansien maiden laissa tai säännöksissä asetettujen vaatimusten täyttämiseksi näitä ainesosia sisältävien kosmeettisten valmisteiden markkinoimiseksi kyseisissä maissa?
            
         
               2)
            
            
               Riippuuko ensimmäiseen kysymykseen annettava vastaus siitä,
               
                           a)
                        
                        
                           liittyykö turvallisuuden arviointiin, joka tehdään asetuksen 10 artiklan nojalla ennen kosmeettisen valmisteen saattamista yhteisön markkinoille sen osoittamiseksi, että kosmeettinen valmiste on ihmisen terveydelle turvallinen, Euroopan unionin ulkopuolella tehdyistä eläinkokeista saatujen tietojen käyttöä,
                        
                     
                           b)
                        
                        
                           liittyvätkö kolmansien maiden laissa tai säännöksissä asetetut vaatimukset kosmeettisten valmisteiden turvallisuuteen,
                        
                     
                           c)
                        
                        
                           oliko ajankohtana, jolloin ainesosaa testattiin eläinkokeella Euroopan unionin ulkopuolella, kohtuudella ennustettavissa, että jossakin vaiheessa kuka hyvänsä saattaa pyrkiä saattamaan kosmeettisen valmisteen, joka sisältää tämän ainesosan, yhteisön markkinoille, ja/tai
                        
                     
                           d)
                        
                        
                           jostakin muusta tekijästä ja jos, niin mistä?
                        
                     
         
      (1)  EUVL L 342, s. 59.